b'\n_START_ARTICLE_\nGimnastika\n_START_PARAGRAPH_\nGimnastika je \xc5\xa1portna panoga, ki se deli na dve zvrsti - to sta \xc5\xa1portna gimnastika in ritmi\xc4\x8dna gimnastika. Za izvajanje gimnasti\xc4\x8dnih elementov so potrebni mo\xc4\x8d, gibljivost, koordinacija, ravnote\xc5\xbeje, eksplozivnost, hitrost in preciznost, psihi\xc4\x8dno pa visoka zbranost ter smisel za ritem in glasbo (npr. na parterju).  _NEWLINE_Gimnastika ima dolgo in ponosno zgodovino s koreninami v anti\xc4\x8dni Gr\xc4\x8diji in takratnimi olimpijskimi igrami. Upodablja popolno zdru\xc5\xbeitev \xc5\xa1porta in estetike ter mo\xc4\x8di pri \xc4\x8demer \xc5\xa1portniki nemalokrat uprizorijo neverjetne akrobacije. _NEWLINE_Gimnastika je na olimpijskem programu ena od prvih iger moderne dobe, vendar so se discipline menjavale. Pri \xc5\xa1portni gimnastiki se je leta 1924 nekako ustalil mo\xc5\xa1ki program, medtem ko so \xc5\xbeenske za\xc4\x8dele nastopati \xc5\xa1ele 1928 v Amsterdamu. Mnogo kasneje se je na program uvrstila ritmi\xc4\x8dna gimnastika, saj je bila prvi\xc4\x8d predstavljena leta 1984 v Los Angelesu in pa mala pro\xc5\xbena ponjava, ki se je uvrstila na program olimpijskih iger v Sydneyju leta 2000. _NEWLINE_Gimnastika se je razvila iz vaj, ki so jih izvajali stari Grki. Njihove vaje so vklju\xc4\x8devale tudi spretnosti za cirkus. Z gimnastiko so \xc5\xbeeleli utrditi telo. Vsak Grk je imel zase posebno vajo, ki jo je rad izvajal in se ob njej tudi krepil. Vsako ve\xc4\x8dje gr\xc5\xa1ko mesto je imelo telovadnico ali dvori\xc5\xa1\xc4\x8de za skakanje, tekanje in rokoborbo. Po Grkih so za gimnastiko Grkov izvedeli \xc5\xa1e Rimljani z cesarjem Teodozijem na \xc4\x8delu.Ta je ukinil takratnje olimpijske igre. Za nekaj stoletij je bila telovadba popolnoma pozabljena._NEWLINE_Sama beseda izhaja iz gr\xc5\xa1ke besede \xce\xb3\xcf\x85\xce\xbc\xce\xbd\xce\xb1\xcf\x83\xcf\x84\xce\xb9\xce\xba\xce\xae. _NEWLINE_V 15. Stoletju je Girolamo Mercurale iz Italije napisal De Arte Gymnastica (umetnost gimnastike), v kateri je zdru\xc5\xbeil ve\xc4\x8d klju\xc4\x8dnih pomenov pri sami telovadbi. Knjiga je vsebovala zapiske o pravilni prehrani, pravi telesni dejavnosti ter primerni higieni. Ta knjiga velja za prvo knjigo o medicini \xc5\xa1porta. _NEWLINE_Za\xc4\x8detki ritmi\xc4\x8dne gimnastike segajo v pozno 19. ter zgodnje 20. stoletje. Tedaj se namre\xc4\x8d pri skupinskih telovadnih nastopih pojavijo prve, sicer zelo preproste oblike koreografij. Kot \xc5\xa1portno panogo so jo za\xc4\x8deli gojiti v biv\xc5\xa1i Sovjetski zvezi. Tam je bilo tudi prvo nacionalno prvenstvo v ritmi\xc4\x8dni gimnastiki,in sicer leta 1949. Prvo mednarodno tekmovanje je bilo \xc5\xa1ele 12,5 let kasneje, leta 1961. Na njem so sodelovale tekmovalke iz Sovjetske zveze, Bolgarije in \xc4\x8ce\xc5\xa1koslova\xc5\xa1ke, prvo svetovno prvenstvo pa je bilo leta 1963 v Budimpe\xc5\xa1ti. Sodelovalo je 28 \xc5\xa1portnic iz kar 10 evropskih dr\xc5\xbeav. Kot olimpijska disciplina se je ritmi\xc4\x8dna gimnastika uveljavila leta 1984. Danes se ta disciplina zelo hitro razvija in postaja \xc4\x8dedalje bolj priljubljena. Ritmi\xc4\x8dna gimnastika je najbolj razvita v Rusiji, Ukrajini in Belorusiji, pa tudi v baltskih dr\xc5\xbeavah in v Bolgariji.'